GQ (revuo)

GQ (aŭ ĝia antaŭa plena nomo: Gentleman's Quarterly, esperantigita Kvaronjare de Ĝentelmanoj/Sinjoroj) estas usona porvira revuo, kiu fokusiĝas al stilo, modo kaj kulturo por viroj, same kiel diversaj temoj kiel ekzemple: manĝaĵo, kino, taŭgeco, sekso kaj rilatoj, sukcesrakontoj, vojaĝado, aŭtoj, sporto, teknologio, sano kaj libroj.

Ĝi estas la plej malnova porvira revuo en la mondo.

La revuo unue lanĉiĝis en 1957 en Usono sub la nomo "Apperal Arts", kiel kvaronjara revuo por viroj pri modotemoj. En 1958 la vorto Apparel estis forigita de la emblemo. Ĝi estis modelita laŭ la revuo Esquire.    

En 1983, Condé Nast transprenis la revuon, kaj la redaktoro Art Cooper decidis ŝanĝi la naturon de la revuo kaj aldoni artikolojn pri temoj krom modo. Samtempe, redaktistoj tra la mondo esprimis intereson pri la revuo en ĝia nova formato kaj komencis adopti la formulon.

Jim Nelson funkciis kiel redaktisto ekde 2003. En 2013, la cirkulado de la revuo estis proksimume 940,000 ekzempleroj.

Krom Usono, GQ estas nuntempe eldonata en la jenaj 18 landoj: Aŭstralio (per licencitoj), Brazilo, Ĉinio (per licencitoj), Francio, Germanio, Britio, Barato, Italio, Japanio, Meksiko, Portugalio (per licencitoj), Rumanio, Rusio, Hispanio, Sud-Afriko (per licencitoj), Sud-Koreio (per licencitoj), Tajvano, Turkio.

Laŭ la gazeto The Guardian, la brita versio de la publikaĵo havis eldonkvanton de 120 019 ekzempleroj en 2009.

GQ ĉiujare elektas la GQ-Virojn de la Jaro ĉe festo.  Elstaraj personecoj el la internacia, spektakla kaj muzika industrio, same kiel el la socio, sporto, kulturo kaj modo estas nomumitaj. 

La 19-an de aprilo 2018, la redakcio de GQ publikigis artikolon titolitan "21 libroj, kiujn vi ne bezonas legi", en kiu la redaktistoj kompilis liston de verkoj, kiujn ili opiniis supertaksitaj kaj superfluaj. Inter la verkoj en ĉi tiu listo estis The Catcher in the Rye (La Gardisto en la Sekalo), The Alchemist (La alkemiisto), A Farewell to Arms (Adiaŭo al Armiloj), The Old Man and the Sea (La oldulo kaj la maro), The Lord of the Rings (La Mastro de la Ringoj), kaj Catch-22 (Kaptilo-22). . La recenzo de GQ ankaŭ kritikis La Biblion, nomante ĝin ripetema, memkontraŭdira, tro sentimentala kaj malsaĝa. La artikolo kreis grandegan reagon inter interretaj komentistoj. 

GQ estis asociita kun metrosekseco, rememorigante revuojn kiel The Face, Esquire, Arena kaj FHM. La verkisto Mark Simpson kreis la terminon metrosekseco en artikolo por la brita gazeto The Independent.  La usona GQ unue nomis ĝin "Viroj de la Jaro" en 1996, en speciala numero de la revuo, poste sekvis GQ UK, GQ India, GQ España kaj GQ Australia. 

 Referencoj 

 Eksteraj ligiloj 



Kategorio:Modo
Kategorio:Usonaj revuoj
Kategorio:Vira kulturo